Ilmoitus Kiinan kansantasavallasta, Intiasta, Indonesiasta ja Thaimaasta peräisin olevien, polyeteenistä tai polypropeenista valmistettujen säkkien ja pussien tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta



Virallinen lehti nro C 243 , 09/10/2002 s. 0010 - 0013



Ilmoitus Kiinan kansantasavallasta, Intiasta, Indonesiasta ja Thaimaasta peräisin olevien, polyeteenistä tai polypropeenista valmistettujen säkkien ja pussien tuontiin sovellettavien polkumyyntitoimenpiteiden voimassaolon päättymistä koskevan tarkastelun vireillepanosta (2002/C 243/05) Kiinan kansantasavallasta, Intiasta, Indonesiasta ja Thaimaasta, jäljempänä "asianomaiset maat", peräisin olevien, polyeteenistä tai polypropeenista valmistettujen säkkien ja pussien (käytetään myös nimitystä kudotut polyolefiinisäkit ja -pussit) tuontiin sovellettavien polkumyyntitoimenpiteiden voimassaolon lähestyvää päättymistä koskevien ilmoitusten(1) julkaisemisen jälkeen komissio vastaanotti neuvoston asetuksen (EY) N:o 384/96(2), jäljempänä "perusasetus", sellaisena kuin se on viimeksi muutettuna asetuksella (EY) N:o 2238/2000(3), 11 artiklan 2 kohdan mukaisen tarkastelupyynnön. 1. Tarkastelupyyntö Pyynnön esitti 8. heinäkuuta 2002 European Association for Textile Polyolefins (EATP), jäljempänä "pyynnön esittäjä", niiden tuottajien puolesta, joiden osuus polyeteenistä tai polypropeenista valmistettujen säkkien ja pussien yhteisön tuotannosta on yli 40 prosenttia. 2. Tuote Tarkastelun kohteena ovat Kiinan kansantasavallasta, Intiasta, Indonesiasta ja Thaimaasta peräisin olevat kudotut säkit ja pussit, jäljempänä "tarkasteltavana oleva tuote", jollaisia käytetään tavaroiden pakkaamiseen; ja joilla on seuraavat ominaisuudet: muuta kuin neulosta, valmistettu polyeteeni- tai polypropeenikaistaleesta tai sen kaltaisesta tuotteesta, kangasta, joka painaa enintään 120 g/m2; tällä hetkellä ne luokitellaan CN-koodeihin 6305 32 81 , 6305 33 91 , ex 3923 21 00 , ex 3923 29 10 ja ex 3923 29 90. Nämä CN-koodit ovat ainoastaan ohjeellisia. 3. Voimassa olevat toimenpiteet Tällä hetkellä voimassa olevat toimenpiteet muodostuvat lopullisista polkumyyntitulleista, jotka otettiin käyttöön neuvoston asetuksilla (EY) N:o 2003/97(4) ja (EY) N:o 1950/97(5), sellaisina kuin ne on viimeksi muutettuina neuvoston asetuksella (EY) N:o 1763/2002(6). 4. Tarkastelun perusteet Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon jatkumiseen tai toistumiseen. Pyynnön esittäjä on toimittanut näytön siitä, että tarkasteltavana olevan tuotteen tuonti Kiinan kansantasavallasta, Intiasta ja Indonesiasta yhteisöön on jatkunut määrältään merkittävänä ja polkumyyntihinnoin. Polkumyynnin jatkumista koskeva väite perustuu Intian ja Indonesian osalta laskennallisen normaaliarvon ja tarkasteltavana olevan, yhteisöön viedyn tuotteen vientihintojen väliseen vertailuun. Pyynnön esittäjä on perusasetuksen 2 artiklan 7 kohdan säännösten mukaisesti määrittänyt Kiinan kansantasavallalle normaaliarvon tämän ilmoituksen 5.1 kohdan d alakohdassa mainittua viitemaaksi soveltuvaa markkinatalousmaata koskevan laskennallisen normaaliarvon perusteella. Polkumyynnin jatkumista koskeva väite perustuu tarkasteltavana olevan tuotteen edellisessä virkkeessä tarkoitetulla tavalla määritetyn normaaliarvon ja yhteisöön suuntautuvan viennin hintojen vertailuun. Tällä perusteella lasketut polkumyyntimarginaalit ovat merkittävät kaikkien asianomaisten viejämaiden osalta. Thaimaan osalta pyynnön esittäjä väittää olevan todennäköistä, että polkumyynnillä tapahtuva vienti alkaa uudelleen määrältään merkittävänä ja polkumyyntihinnoin sen perusteella, että vienti Thaimaasta muihin kolmansiin maihin, esimerkiksi Yhdysvaltoihin, tapahtuu polkumyynnillä. Vahingon osalta väitetään, että tuodun tarkasteltavana olevan tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuotannonalan markkinaosuuteen, sen myymiin määriin ja sen veloittamien hintojen tasoon, mikä puolestaan on vaikuttanut erittäin kielteisesti yhteisön tuotannonalan kokonaistulokseen sekä sen taloudelliseen tilanteeseen. Pyynnön esittäjä väittää lisäksi, että vahingollisen polkumyynnin toistuminen on todennäköistä. Pyynnön esittäjällä on näyttöä siitä, että jos toimenpiteiden voimassaolon annetaan päättyä, tarkasteltavana olevan tuotteen nykyinen tuontitaso todennäköisesti nousisi, koska asianomaisten maiden vientiä harjoittavilla tuottajilla on tuotantokapasiteettia ja koska yhteisössä on olemassa vakiintuneet jakelukanavat tällaiselle tuonnille. Pyynnön esittäjä väittää lisäksi, että yhteisön tuotannonalan tilanne on vaikutuksille altis ja että asianomaisista maista polkumyynnillä tapahtuvan tuonnin merkittävä lisääntyminen aiheuttaisi yhteisön tuotannonalalle todennäköisesti lisävahinkoa, jos toimenpiteiden voimassaolon annetaan päättyä. Lisäksi asetuksesta (EY) N:o 1763/2002 käy ilmi, että tarkasteltavana olevan tuotteen tuonti Intiasta tapahtuu edelleen polkumyynnillä. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee tarkastelun vireille perusasetuksen 11 artiklan 2 kohdan nojalla. 5.1 Menettely polkumyynnin ja vahingon todennäköisyyden määrittämiseksi Tutkimuksessa määritetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen. a) Otanta Tässä menettelyssä osallisina olevien osapuolten määrä huomioon ottaen komissio voi päättää soveltavansa otantamenetelmää perusasetuksen 17 artiklan mukaisesti. i) Kiinan kansantasavallassa, Intiassa, Indonesiassa ja Thaimaassa toimivia vientiä harjoittavia tuottajia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia vientiä harjoittavia tuottajia tai niiden edustajia ilmoittautumaan komissiolle ja toimittamaan yrityksestään tai yrityksistään seuraavat luottamukselliset ja julkiset tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - paikallisena valuuttana ilmaistu liikevaihto ja tarkasteltavana olevan tuotteen 1. lokakuuta 2001 ja 30. syyskuuta 2002 väliseltä ajalta yhteisöön vietäväksi myyty kappale- ja tonnimäärä, - paikallisena valuuttana ilmaistu liikevaihto ja tarkasteltavana olevan tuotteen 1. lokakuuta 2001 ja 30. syyskuuta 2002 väliseltä ajalta kotimarkkinoilla myyty kappale- ja tonnimäärä (Kiinan kansantasavallassa toimivien yritysten ei tarvitse toimittaa tätä tietoa), - tarkka kuvaus yrityksen toiminnasta tarkasteltavana olevan tuotteen tuotannon osalta, - kaikkien tarkasteltavana olevan tuotteen tuotantoon ja/tai myyntiin (vienti- ja/tai kotimarkkinoille) osallistuvien etuyhteydessä olevien yritysten(7) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys/suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen vientiä harjoittavia tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä viejämaiden viranomaisiin ja tiedossa oleviin vientiä harjoittavien tuottajien järjestöihin. ii) Tuojia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia etuyhteydettömiä tuojia tai niiden edustajia ilmoittautumaan komissiolle ja toimittamaan yrityksestään tai yrityksistään seuraavat luottamukselliset ja julkiset tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - yrityksen kokonaisliikevaihto euroina 1. lokakuuta 2001 ja 30. syyskuuta 2002 väliseltä ajalta, - työntekijöiden kokonaismäärä, - tarkka kuvaus yrityksen toiminnasta tarkasteltavana olevan tuotteen osalta, - tarkasteltavana olevan, Kiinan kansantasavallasta, Intiasta, Indonesiasta ja Thaimaasta peräisin olevan tuotteen tuonnin yhteisöön ja yhteisön markkinoille tapahtuneen jälleenmyynnin määrä 1. lokakuuta 2001 ja 30. syyskuuta 2002 väliseltä ajalta kappaleina ja tonneina ilmaistuna sekä sen arvo euroina, - kaikkien tarkasteltavana olevan tuotteen tuotantoon ja/tai myyntiin osallistuvien etuyhteydessä olevien yritysten(8) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys/suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen tuojia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä tiedossa oleviin tuojien järjestöihin. iii) Otosten lopullinen valinta Asianomaisten osapuolten, jotka haluavat toimittaa otoksen valintaan vaikuttavia tietoja, on toimitettava ne tämän ilmoituksen 6 kohdan b alakohdan ii alakohdassa annetussa määräajassa. Komissio aikoo valita otokset lopullisesti kuultuaan niitä asianomaisia osapuolia, jotka ovat ilmoittaneet halukkuutensa kuulua otokseen. Otoksiin valittujen yritysten on täytettävä kyselylomake tämän ilmoituksen 6 kohdan b alakohdan iii alakohdassa annetussa määräajassa ja toimittava yhteistyössä tutkimuksessa. Jos yhteistyö ei ole riittävää, komissio tekee päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. b) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeen yhteisön tuotannonalalle ja yhteisön tuottajien järjestöille, Kiinan kansantasavallassa, Intiassa, Indonesiassa ja Thaimaassa toimiville otokseen kuuluville vientiä harjoittaville tuottajille ja niiden järjestöille, otokseen kuuluville tuojille ja niille tuojien järjestöille, jotka mainintaan pyynnössä tai jotka toimivat yhteistyössä tämän tarkastelun kohteena oleviin toimenpiteisiin johtaneessa tutkimuksessa, sekä asianomaisten viejämaiden viranomaisille. Kaikkien osapuolten olisi joka tapauksessa otettava faksitse yhteyttä komissioon mitä pikimmin selvittääkseen, onko ne mainittu pyynnössä, ja tarvittaessa pyydettävä kyselylomake tämän ilmoituksen 6 kohdan a alakohdan i alakohdassa annetussa määräajassa, koska 6 kohdan a alakohdan ii alakohdassa annettua määräaikaa sovelletaan kaikkiin asianomaisiin osapuoliin. c) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan muita tietoja kuin vastaukset kyselyyn ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa annetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on tehtävä tämän ilmoituksen 6 kohdan a alakohdan iii alakohdassa annetussa määräajassa. d) Markkinatalousmaan valinta Turkki oli aiemmassa tutkimuksessa se markkinatalousmaa, jota käytettiin normaaliarvon määrittämiseen Kiinan kansantasavallalle. Komissio aikoo käyttää Turkkia toistamiseen tähän tarkoitukseen. Asianomaisia osapuolia pyydetään esittämään mielipiteensä tämän maan soveltuvuudesta tämän ilmoituksen 6 kohdan c alakohdassa annetussa erityisessä määräajassa. 5.2 Yhteisön edun arviointimenettely Jos polkumyynnin ja vahingon jatkuminen osoittautuu todennäköiseksi, tehdään perusasetuksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa vai kumottava. Tämän vuoksi yhteisön tuotannonala, tuojat ja niitä edustavat järjestöt, edustavat käyttäjät sekä edustavat kuluttajajärjestöt voivat tämän ilmoituksen 6 kohdan a alakohdan ii alakohdassa annetussa yleisessä määräajassa ilmoittautua ja toimittaa tietoja komissiolle, mikäli ne esittävät näytön siitä, että niiden toiminnan ja tarkasteltavana olevan tuotteen välillä on objektiivinen yhteys. Osapuolet, jotka ovat toimineet edellisen virkkeen ohjeiden mukaisesti, voivat pyytää tulla kuulluiksi tämän ilmoituksen 6 kohdan a alakohdan iii alakohdassa annetussa määräajassa, missä yhteydessä niiden on esittävä ne erityiset syyt, joiden vuoksi niitä olisi kuultava. On huomattava, että 21 artiklan mukaisesti toimitetut tiedot otetaan huomioon ainoastaan, jos niitä toimitettaessa niiden tueksi esitetään tosiasioihin perustuva näyttö. 6. Määräajat a) Yleiset määräajat i) Kyselylomakkeen pyytäminen Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten pitäisi pyytää kyselylomake mahdollisimman nopeasti mutta viimeistään 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Osapuolten ilmoittautuminen, kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Huomiota kiinnitetään siihen, että useimpien perusasetuksessa säädettyjen menettelyyn liittyvien oikeuksien käyttö edellyttää sitä, että asianomainen osapuoli ilmoittautuu edellä mainitussa määräajassa. Otokseen valittujen yritysten on toimitettava kyselyvastaukset tämän ilmoituksen 6 kohdan b alakohdan iii alakohdassa annetussa määräajassa. iii) Kuuleminen Asianomaiset osapuolet voivat myös pyytää tulla komission kuulemiksi samassa 40 päivän määräajassa. b) Otantaa koskeva erityinen määräaika i) Edellä 5.1 kohdan a alakohdan i ja ii alakohdassa tarkoitetut tiedot on toimitettava komissiolle 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, koska komissio aikoo kuulla niitä asianomaisia osapuolia, jotka ovat ilmoittaneet haluavansa olla mukana otosten lopullisessa valinnassa, 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Kaikki muut otosten valinnan kannalta merkittävät, 5.1 kohdan a alakohdan iii alakohdassa tarkoitetut tiedot on toimitettava komissiolle 21 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. iii) Otokseen valittujen osapuolten on toimitettava kyselyvastaukset komissiolle 37 päivän kuluessa siitä, kun niille on ilmoitettu niiden valinnasta otokseen. c) Erityinen määräaika markkinatalousmaan valinnalle Tutkimuksen osapuolet voivat esittää näkemyksensä siitä, onko Turkki, jota tämän ilmoituksen 5.1 kohdan d alakohdassa ehdotetaan markkinatalousmaaksi normaaliarvon määrittämiseksi Kiinan kansantasavallalle, sopiva valinta tähän tarkoitukseen. Nämä näkemykset on toimitettava komissiolle kymmenen päivän kuluessa tämän ilmoituksen julkaisemisesta Euroopan yhteisöjen virallisessa lehdessä. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautukset ja pyynnöt kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite sekä puhelin-, faksi- ja/tai teleksinumero. Komission yhteystiedot: European Commission Office: J 79 5/16 B - 1049 Bruxelles/Brussel Faksi (32-2) 295 65 05 Teleksi: COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen väärän tai harhaanjohtavan tiedon, tätä tietoa ei oteta huomioon, ja sen sijasta voidaan käyttää käytettävissä olevia tietoja. (1) EYVL C 10, 12.1.2002, s. 2 ja EYVL C 16, 19.1.2002, s. 2. (2) EYVL L 56, 6.3.1996, s. 1. (3) EYVL L 257, 11.10.2000, s. 2. (4) EYVL L 284, 16.10.1997, s. 1. (5) EYVL L 276, 9.10.1997, s. 1. (6) EYVL L 267, 4.10.2002, s. 1 (7) Etuyhteydessä olevan yrityksen käsitettä selvitetään yhteisön tullikoodeksin soveltamissäännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa). (8) Etuyhteydessä olevan yrityksen käsitettä selvitetään yhteisön tullikoodeksin soveltamissäännöksistä annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa).